CELEX: C2005/132/05
Language: da
Date: 2005-05-28 00:00:00
Title: Domstolens dom (Første Afdeling) af 14. april 2005 i sag C-6/03, Deponiezweckverband Eiterköpfe mod Land Rheinland-Pfalz (anmodning om præjudiciel afgørelse indgivet af Verwaltungsgericht Koblenz) (Miljø — deponering af affald — direktiv 1999/31 — national lovgivning, der fastsætter strengere normer — forenelighed)

28.5.2005   
            
            
               DA
            
            
               Den Europæiske Unions Tidende
            
            
               C 132/3
            
         
      DOMSTOLENS DOM
   
   (Første Afdeling)
   af 14. april 2005
   i sag C-6/03, Deponiezweckverband Eiterköpfe mod Land Rheinland-Pfalz (anmodning om præjudiciel afgørelse indgivet af Verwaltungsgericht Koblenz) (1)
   
   (Miljø - deponering af affald - direktiv 1999/31 - national lovgivning, der fastsætter strengere normer - forenelighed)
   (2005/C 132/05)
   Processprog: tysk
   I sag C-6/03, angående en anmodning om præjudiciel afgørelse i henhold til artikel 234 EF, indgivet af Verwaltungsgericht Koblenz (Tyskland) ved afgørelse af 4. december 2002, indgået til Domstolen den 8. januar 2003, i sagen: Deponiezweckverband Eiterköpfe mod Land Rheinland-Pfalz, har Domstolen (Første Afdeling), sammensat af afdelingsformanden, P. Jann, og dommerne N. Colneric, J.N. Cunha Rodrigues (refererende dommer), M. Ilešič og E. Levits; generaladvokat: D. Ruiz-Jarabo Colomer; justitssekretær: fuldmægtig K. Sztranc, har Domstolen (Første Afdeling), den 14. april 2005 afsagt dom, hvis konklusion lyder således:
   
               1)
            
            
               Artikel 5, stk. 1 og 2, i Rådets direktiv 1999/31/EF af 26. april 1999 om deponering af affald er ikke til hinder for en national foranstaltning som
               
                           —
                        
                        
                           fastsætter grænseværdier for modtagelse af bionedbrydeligt affald på deponeringsanlæg, som er lavere end de i direktivet fastsatte, uanset at disse grænseværdier er så lave, at der kræves en mekanisk-biologisk behandling eller forbrænding af sådant affald før dets deponering
                        
                     
                           —
                        
                        
                           fastsætter frister for reduktion af deponeringen af affald, som er kortere end direktivets
                        
                     
                           —
                        
                        
                           ikke kun finder anvendelse på bionedbrydeligt affald, men også på ikke-bionedbrydelige organiske stoffer, og
                        
                     
                           —
                        
                        
                           ikke kun finder anvendelse på dagrenovation, men også på affald, som kan bortskaffes som dagrenovation.
                        
                     
         
               2)
            
            
               Det fællesskabsretlige proportionalitetsprincip finder ikke anvendelse med hensyn til strengere nationale beskyttelsesforanstaltninger, som er vedtaget i henhold til artikel 176 EF og går videre end de minimumskrav, der er fastsat i et fællesskabsdirektiv på miljøområdet, for så vidt ikke andre traktatbestemmelser er involveret.
            
         
      (1)  EUT C 101 af 26.4.2003.